Бургас ще отбележи 24 май с камбанен звън, „Върви, народе възродени“ и събития на открито - zonaburgas.bg
Затварят за ВиК ремонт част от бул. „Демокрация“ 10 часа преди
Над 100 нови улици в община Бургас ще получат имена 10 часа преди
Общината „арестува“ изписана каруца от Горно Езерово 15 часа преди
ВСС подкрепи онлайн събирането на доказателства при делата 9 часа преди
Турция ще поднови полетите си до България от 10 юни 11 часа преди
Капсулата на SpaceX с двама американски астронавти на борда се скачи с МКС /видео/ 4 дни преди
53 зрелостници се явиха на Държавните зрелостни изпити в Несебър 10 часа преди
Несебър отбеляза 2 юни 2 дни преди
Начало Бургас Бургас ще отбележи 24 май с камбанен звън, „Върви, народе възродени“ и събития на открито
Бургас ще отбележи 24 май с камбанен звън, „Върви, народе възродени“ и събития на открито
on: май 21, 2020 В: Бургас, Всички новини, Денят, Общество, Слайдър, ТОП НОВИНИНяма коментари
На 24 май – Ден на българската просвета и култура и на славянската писменост – се прекланяме пред святото дело на братята Кирил и Методий и всички просветители, допринесли за съхранението на българската духовност и култура.
Точно в 12.00 часа на 24 май, неделя, камбанен звън от всички православни храмове в града ще огласи бургаските улици. В същото време на открито пред входовете на отделните културни институти ще бъде пусната на запис емблематичната песен „Върви, народе възродени“ по стихове на Стоян Михайловски и музика на Панайот Пипков.
В отбелязването на празника ще се включат солистите на Държавна опера – Бургас. Те ще пеят от прозорците на Заседателната зала в сградата на Община Бургас. Ще ги чуе на живо всеки, който дойде на площад „Атанас Сиреков“.
Сопраните Мария Цветкова-Маджарова и Нона Кръстникова, мецосопраното Йоана Кадийска, тенорът Яни Николов, баритоните Валери Турманов и Йордан Христозов, басите Диман Панчев и Костадин Мечков ще започнат своя празничен поздрав в 12.00 часа с „Върви, народе възродени“, след което ще прозвучат произведения от Бизе, Лехар, Аугустин Лара, Моцарт, Росини.
Музикален поздрав ще отправи и вокален ансамбъл „Фортисимо“ с изпълнения от терасата на Културен център „Морско казино“ отново в 12.00 часа.
От Регионален исторически музей – Бургас са помислили за най-малките посетители – от 11:30 до 13:00 часа в двора на Етнографската експозиция ще бъдат поставени стативи с материали за рисуване, където малките художници ще могат да творят свои картини, свързани със славянската азбука и светите братя Кирил и Методий. Предвидени са и други детски игри за забавление. В празничния ден Регионален исторически музей – Бургас ще работи от 09:00 до 17:00 часа.
От 11:30 часа РБ „Пейо Яворов“ (ул. „Богориди“ № 21) организира инициатива за среща с книга на сляпо под надслов „Не съди книгата по обвивката“. Всеки ще може да си „подари“ книга за празника, но ще разбере по-късно коя е тя. Пред библиотеката ще бъде представен и литературно-художественият алманах „Море“.
Традиционната обща изложба на бургаските художници, посветена на празника на славянската писменост и култура, ще бъде открита на 24 май пред залата на ул. „Александровска“ №22 от 12:30 часа. Ще бъде връчена наградата за „Млад художник на годината“ на името на Руси Стоянов, която се дава за творчески постижения на млади художници. Тази година номинираните са: Георги Георгиев, Елисавета Ангелова и Кристия Тодорова.
Омбудсманът предлага да се намали таксата на децата от предучилищните групи през летните месеци
юни04 01:07